Kinnitatud dir. kk. nr. 10, 28.03.2016

 /A. Nurk/

 Käina Lasteaed Tirtspõnni direktor

**KÄINA LASTEAED TIRTSPÕNNI TÖÖTAJATE MOTIVATSIOONISÜSTEEM**

**MOTIVAATORID**

on ajendid, mis mõjutavad inimest endale üha uusi eesmärke seadma ja neid saavutama.

**MOTIVATSIOONISÜSTEEM**

on keskkond, milles on töötajate jaoks täidetud töötamiseks vajalikud tingimused ning selle kaudu ka rahuldatud nende vajadused.

**EESMÄRK**

on suurendada meeskonna töötahet ja energiat, et saavutada soovitud eesmärke ja tunda ennast hästi.

***MOTIVAATORID****:*

**1. PERSONAALSED**: isiklikud saavutused, huvid, areng

* huvitav ja iseloomuomadustele vastav töö
* isiklik soov areneda ja ennast teostada
* enesearendamise (koolitus) ja karjääritegemise (järgu tõstmine) võimalused
* võimalus olla juhendaja praktikandile/uuele töötajale
* pidev tagasiside andmine (koosolekud, arenguvestlused, igapäevane suhtlemine)

**2. SOTSIAALSED:** suhted, töökeskkond, vastutus

* juhtkonna, kolleegide ja avalikkuse tunnustus (individuaalne kiitus, kiitus kollektiivi ees koos kiitus- ja tänukirjaga)
* hea ja tervislik töökeskkond (st töötingimused ja –vahendid)
* kõikide töötajate kohtlemine võrdselt ja õiglaselt
* head suhted töökaaslastega, üksteise kohtlemine austusega
* rahuldustpakkuv seltsielu

**3. MATERIAALSED:** raha, hüved

* **palk** – kõikide töötajate tasustamisel lähtutakse õigluse ja võrdsuse printsiibist, st et kõigil sarnase keerukuse ja ülesannetega ametikohal töötavatel inimestel on võrdväärne tasu;

rahaliste vahendite olemasolul jõulupreemia või puhkusetoetus;

 lisatasude või vaba aja andmine ametijuhendis kinnitamata tööülesannete eest;

töötasud vaadatakse üle vähemalt üks kord aastas

* **rahaline preemia** erinevate tegude eest (raha olemasolul)
* üks kord õppeaastas **kolleegipreemia** (kinkekaart) määramine
* **koolitused** lähtuvalt lasteaia tegevuskava ja personali arendamise eesmärkidest ning töötajate soovidest koolitusrahade olemasolul
* **soodustused** (on töötajate töötasu osa, mille kulud asutus on enda kanda võtnud):

 kohapealne (soodushinnaga) toitlustamine,

 paindlik tööaeg,

 erinevate lisapuhkuste (palgata puhkus) võimaldamine,

 duši kasutamise võimalus,

 töötajate tervise eest hoolitsemine (perearsti teenuste eest tasumine töötajale enne tööle

 asumist ettenähtud tervisekontrolli läbimisel)

* **ühisüritused** õppeaasta alguse, õpetajate päeva, jõulude ja õppeaasta lõpetamise tähistamiseks vastavalt lasteaia rahalistele võimalustele ja töötajate soovidele: väljasõidud loodusesse, lõuna- või õhtusöök, teatrikülastused, regulaarsele sportimisele tehtud kulutuste 50%-line (kuni 15 eurot kuus) hüvitamine, iga-aastane Hiiumaa lasteaednike väljasõit Eestimaa teistesse lasteaedadesse jm;
* **tähtpäevade** meelespidamine (juubelisünnipäevad, kooli lõpetamine)

Toimub motivatsioonisüsteemi pidev analüüsimine ja analüüsist ilmnenud parendusvaldkondadega arvestamine.